Alfred Jarry

Alfred Jarry (født 8. september 1873 i Laval i departementet Mayenne i Frankrike, død 1. november 1907 i Paris) var en fransk symbolistisk forfatter som er kjent for å gitt begrepet og det filosofiske konseptet om «patafysikk», en filosofi som studerer det som er hinsides metafysikken. Det er en parodi på moderne vitenskap, og «inspirert et århundre av eksperimentering». «Pataphysics - 01 edition»

 Liv og virke 
 Bakgrunn 
Alfred Jarry kom fra regionen Pays de la Loire, ikke langt fra grensen til Bretagne; han var av bretonsk avstamning på sin mors side. Familien var relativt velstående. Etter skolegang i  Saint-Brieuc, Rennes og ved Lycée Henri IV i Paris, søkte han flere ganger og forgjeves om opptak ved École normale supérieure. Det filologistudium han derpå begynte på ved Sorbonne avsluttet han uten eksamen; han foretrakk å begynne med skribentvirksomhet.

 Forfatter 
Han begynte i det parisiske bohammiljø, og hans litterære produksjon var innom de fjeste sjangere. For eksempel lot han seg av «Tidsmaskinen» av H. G. Wells til et essay om byggingen av en machine à explorer le temps. Etter eget utsagn ble han også inspirert av Henri Bergsons filosofi (han var blitt undervist av ham ved Lycée Henri-IV) og av François Rabelais' romaner.

I sin levetid, skjønt assosiert med symbolismebevegelsen, var han mest kjent for sitt drama Ubu Roi (1896), som ofte er omtalt som en forløper til kommende bevegelsene surrealisme og futurisme på henholdsvis 1920- og 1930-tallet. Stykket ble en skandale og tatt av plakaten på premieredagen den 10. desember 1896. Jerry skrev i en rekke av hybride sjangre og stiler, foregrep postmodernismen. Han skrev drama, romaner, poesi, essayer, og spekulativ journalistikk. Hans tekster presenterer nyskapende kunst innenfor absurdisk litteratur og postmoderne filosofi.

I sine siste år var han blitt en legendarisk og heroisk figur for en del av de unge kunstnerne og forfatterne i Paris. Guillaume Apollinaire, André Salmon, og Max Jacob var blant de som oppsøkte ham i hans trange leilighet. Etter hans død skaffet Pablo Picasso, fascinert av Jerry, hans revolver og bar den med seg på sine nattlige ekspedisjoner rundt om i Paris, og senere kjøpte han mange av forfatterens manuskripter foruten å gjøre en tegning av ham.

Jerry levde i sin «patafysiske verden» inntil sin død i Paris den 1. november 1907 av tuberkulose, forverret av misbruk av alkohol og narkotika. Det er nedtegnet at hans siste ønske var en tannpirker. Han er gravlagt i kirkegården Cimetière de Bagneux i nærheten av Paris.

 Bibliografi (utvalg) 
 Drama 
 César-Antéchrist (Cæsar Antikrist) (1895) – introduserte Père Ubu og hans symbolske mening.
 Ubu Roi (Kong Ubu) (1896, revidert fra 1888) – framstiller ambisjonene til Père Ubu.
 Ubu Cocu, ou l'Archeopteryx (Ubu tulling) (1897) - framstiller ustadighetene til Ubus nærmeste. 
 Ubu Enchaíné (Ubu i lenker) (1899) – framstiller Père Ubu i tjenesten.
 Ubu Sur La Butte (1906)

 Romaner 
 Les Jours et Les Nuits, roman d'un déserteur (Dager og netter, roman om en desertør) (1897)
 L'Amour en Visites (Kjærlighet på besøk) (1897)
 L'Amour Absolu (1899)
 Messaline (Messalina) (1900) – lokalisering i oldtidens Roma.
 Le Surmâle (Supermannen) (1901) - omhandler et overmenneskelig sykkelkappløp som er drevet fram av evigvarende bevegelseføde (alkohol).
 Gestes et Opinions du Docteur Faustroll, Pataphysicien (Bedriftene og meningene til doktor Faustroll, patapfysisker) – utgitt posthumt i 1911.
 La Dragonne – samlet og utgitt posthumt i 1943.

 Andre kjent verker 
 La Passion considérée comme course de côte, novelle som har blitt imitert av flere, blant annet J.G. Ballard, og Robert Anton Wilson
 Les Minutes De Sable Memorial (1894) – en samling av korte tidlige tekster, inkludert det symbolistiske skuespillet Haldernablou.
 La Chandelle Verte: Lumieres Sur Les Choses De Ce Temps – en samling absurdiske essayer opprinnelig utgitt i omtaler og samlet i 1969.

 Referanser 

 Litteratur 
 Beaumont, Keith (1984): Alfred Jarry: A Critical and Biographical Study. U.S.: St. Martin's Press. ISBN 0-312-01712-X.
 Brotchie, Alastair (2011): Alfred Jarry: A Pataphysical Life. U.S.: The MIT Press. ISBN 978-0-262-01619-3.
 Tomkins, Calvin (1996): Duchamp: A Biography. U.S.: Henry Holt and Company. ISBN 0-8050-5789-7.
 Shattuck, Roger (1958): The Banquet Years: the Arts in France, 1885–1918: Alfred Jarry, Henri Rousseau, Erik Satie, Guillaume Apollinaire. U.S.: Henry Holt and Company. ISBN 0-394-70415-0.
 Dubbelboer, M (2009): ‘Ubusing’ culture : Alfred Jarry's subversive poetics in the Almanachs du Père Ubu (doktoravhandling), ISBN 90-367-4040-1
 Stillman, Linda Klieger (1980): La Theatralite dans l'Oeuvre d'Alfred Jarry. U.S.: French Literature Publications Company. ISBN 0-917786-12-2
 Stillman, Linda Klieger (1983): Alfred Jarry''. U.S.: Twayne Publishers, ISBN 0-8057-6528-X.

 Eksterne lenker 



  «Alfred Jarry: Absinthe, Bicycles and Merdre»
  DVD av drama «UBUS» ved portugisiske TNSJ, undertekster på engelsk.
  Ubu Roi ou Les Polonais, Athena.unige.ch (fransk)
  Calendrier du Père Ubu pour 1901, Athena.unige.ch (fransk)

Kategori:Franske forfattere
Kategori:Franske dramatikere
Kategori:Personer fra Laval